Talalit-is s udem aḥeqqani tettuɣal ɣer yiseggasen n 40 maca llant kra n turdiwin idyeqqaren dakken amezgun ɣer leqbayel yalla-d si zik d ayen id-yenna LAOUFI Amar aselmed n tmaziɣt di tseddawit n tizi wezzu di tezrawt-ines n magister :  amezgun amaziɣ d akemmel n tallilin tansayin n yimaziɣen ladɣa asekkir n wanzar 4 ,akken daɣ ad naf ADLI Younes yurad :  amezgun aqbayli yuɣ-d aẓar seg yisekkiren d wansayen anzar d buɛfif , acku ansay-a xeddmen-t warrac d tlawin deg yizenqan n tudrin s yiwen wudem i yettaken anzi ɣer umezgun , d ayen i wumi neqqar tallilin send mezginin  5